са били извършени всички одити, предвидени в годишната одитна програма. Освен това административната система за контрол на констатациите не функционираше правилно. Превозвачът Fly Pro е разработил ръководство за експлоатация, но сегашната версия на ръководството не отразява одобрените операции и одобрения. Програмата за поддръжка не е актуална, тъй като всички нови инспекции, въведени с последния доклад на Съвета за преглед на поддръжката, изготвен от организацията, отговаряща за типовия модел, бяха въведени с погрешен интервал. Оценката на Fly Pro показа функционални проблеми във връзка с оперативния контрол, обучението и управлението на воденето на документация, тъй като системата за управление на качеството не е била в състояние да идентифицира недостатъците.
 (62)
 Terra Avia е частен въздушен превозвач от Молдова, чиято оперативна база се намира в международното летище Шарджа, Обединени арабски емирства. Ръководството за управление на безопасността на Terra Avia следва да бъде актуализирано в съответствие с молдовското законодателство и с международните стандарти за безопасност. Освен това Terra Avia не извършва всички дейности съгласно изискванията на Ръководството за управление на безопасността (управлението на риска се извършва повърхностно, насърчаването на безопасността не се прилага напълно и не се извършват одити на безопасността). Terra Avia не е въвел ефективен оперативен контрол върху започването, продължаването, отклонението или прекратяването на полет. Също така програмата за поддръжка, представена от въздушния превозвач, не е актуализирана. Освен това, въпреки че въздухоплавателните средства, експлоатирани от Terra Avia, са значително под данните за използването, определени за валидността на доклада на Съвета за преглед на поддръжката и данните за планирането на поддръжката, въздушният превозвач не е предвидил разработването и изпълнението на програма за поддръжка с ниски нива на използване. Terra Avia не можа да покаже по какъв начин изпълнява своите отговорности по отношение на поддържането на летателна годност. Освен това въздушният превозвач не можа да докаже степента на съответствие с програмата за поддръжка. При посещението за оценка на място от страна на Съюза бе установено, че информацията за частите с ограничен срок на експлоатация, е непълна. На последно място, що се отнася до програмата за обучение и проверка на полетния екипаж, Terra Avia не беше в състояние да докаже, че са покрити всички изисквани елементи в курса за преподготовка и в периодичното обучение. Terra Avia е разработил система за контрол на полетното време, времето за работа и времето за почивка на екипажа и кабинния състав, но системата не включва система за уведомяване, която да подава информация за извършените нарушения.
 (63)
 След посещението за оценка на място от страна на Съюза през 2019 г. CAAM извърши анализ на безопасността и изготви ПКД в отговор на забележките, направени по време на посещението. Комисията е на мнение, че анализът е всеобхватен и определя конкретни крайни срокове за извършване на действията. Въпреки това трябва да се положат значителни усилия, за да бъдат обхванати всички задачи, включени в анализа на безопасността. Освен това до ефективното прилагане на този анализ на безопасността рисковете, свързани с безопасността, установени по време на посещението за оценка на място от страна на Съюза през 2019 г., остават неовладени.
 (64)
 На 2 април 2019 г.